Here is a page extracted from Wikipedia that may contain CSS, HTML, and a lot of unformatted text.

Title: Sarrión
Content: Sarrión ye un municipio de la provincia de Teruel, situau en la comarca de Gúdar-Chabalambre. La suya población ye de 1.125 habitants (2017), en una superficie de 140,4 km² y una densidat de población de 8,01 hab/km².

Cheografía 
Sarrión ye situau en bel meyo de la depresión de Sarrión a l'este de la sierra de Camarena y a piet de la de Chabalambre, que presenta uns sarraus en la part sudueste de lo termin municipal (dezaga d'altarias como Creventada y La Muela), y dende a on que baixan los barrancos que traviesan este termin en sentiu Ueste-Este. Lo barranco de Meyavilla pasa chusto a lo sud de lo nuclio urbán de Sarrión. En lo termin municipal de Sarrión se troban los nuclios de población d'Abricuestas, Cerrellar y La Escaliuela.

Bi ha una vechetación natural de carrascals y sabinars de tarabina (Juniperus thurifera). Bi ha plantacions de carrasca micorrizada con tuberas (Tuber sp), estando Sarrión un de los principals productors mundials d'este fongo ascomicete.

Mugas 
Lo termin municipal de Sarrión muga con Albentosa, Manzanera, La Puebla de Valverde, Valbona y Mora de Rubielos.

Cheodesia
Bi ha un vértiz cheodesico dito "Molino" situau a una altaria de 986 metros dende o livel d'a mar.

Historia 
Se fa mención de Sarrión (Xurriyyun) como un castiello de lo districto de Valencia en las obras de Yaqut y Ibn Abbar:

Lo 19 de marzo de 1258 lo rei Chaime I d'Aragón confirmó los termins de Sarrión:

Adintro de la comunidat d'aldeyas de Teruel, Sarrión yera la cabeza d'una sexma con atras localidaz a l'este de la sierra de Camarena y de la de Chabalambre (Sexma d'el Campo de Sarrión). En 1446 feguraba en la sobrecollida de Teruel, manimenos en 1495 yera en la sobrecollida de Mont Albán. En 1646 yera una localidat de la vereda de Mont Albán. Entre 1711 y 1833 yera en lo correchimiento de Teruel. En 1834 teneba concello. Yera en lo partiu chudicial de Mora de Rubielos pero en 1965 pasó depender de lo partiu chudicial de Teruel.

Demografía

Administración

Reparto de concellers

Alcaldes

Puestos d'intrés 
 Portal de Teruel.
 Ilesia de Sant Per y Sant Pavlo.
Ilesia d'a Sangre de Cristo.
 Ermita de Sant Roque.
 Casal d'os Monterde.
 Convento de Sant Bartolomeu.
 Casa d'a Villa.
 Palacio de Ventivilla.

Fiestas 
 Virchen de Meyavilla.
 Virchen de lo Pilar.

Referencias 

Vertices cheodesicos d'Aragón